กระทรวงสาธารณสุข เผยพบผู้ป่วยที่ติดเชื้อโควิด-19 เพิ่ม 32 คน
กระทรวงสาธารณสุข เผยพบผู้ป่วยที่ติดเชื้อโควิด-19 เพิ่ม 32 คน นายแพทย์สุขุม กาญจนพิมาย ปลัดกระทรวงสาธารณสุข เปิดเผยถึงสถานการณ์การแพร่ระบาดของโรคโควิด-19 ว่า พบผู้ป่วยรายใหม่ 32 คน โดยมีหลายกลุ่ม คือกลุ่มที่ติดจากกลุ่มสถานบันเทิงแห่งหนึ่งที่สัมผัสจากนักท่องเที่ยวชาวฮ่องกง 1 คน ชาวเกาหลี 2 คน รวม 3 คน กลุ่มที่ติดจากกลุ่มสถานบันเทิงแห่งใหม่ 5 คน กลุ่มสนามมวยราชดำเนินและลุมพินี 9 คน กลุ่มที่มีการสัมผัสใกล้ชิดกับนักท่องเที่ยว ได้แก่ เจ้าหน้าที่สำนักงานตำรวจตรวจคนเข้าเมือง พนักงานร้านอาหาร พนักงานบริษัท ที่ท่าอากาศยานสุวรรณภูมิ 3 คน กลุ่มที่กลับมาจากต่างประเทศรวม 7 คน เป็นคนไทย 5 คน ต่างชาติ 2 คน ข้าราชการที่เดินทางไปดูงานในประเทศสเปน 1 คน ซึ่งขณะนี้กำลังติดตามผู้เดินทางกลุ่มนี้ทั้งหมด กลุ่มผู้สัมผัสเจ้าของร้านอาหารที่ติดเชื้อ 2 คน และอยู่ระหว่างสอบสวนโรค 3 คน นอกจากนี้ยังมีผู้ป่วยที่รอผลการยืนยันอีกจำนวน 51 คน จากห้องปฏิบัติการทั้งสองแห่งที่มีการสัมผัสใกล้ชิดกับคนกลุ่มดังกล่าว ขณะเดียวกันวันนี้มีผู้ป่วยหายดีและแพทย์อนุญาตให้กลับบ้านได้เพิ่ม 2 คน รวมตอนนี้มีผู้ป่วยหายดี 37 คน รักษาในห้องแยกโรคของโรงพยาบบาลต่างๆ 76 คน และเสียชีวิต 1 ราย ส่งผลให้ไทยมีผู้ป่วยติดเชื้อสะสม 114 คนส่วนกลุ่มคนที่เดินทางกลับมาจากประเทศอิตาลี จำนวน 83 คน เป็นนักเรียนแลกเปลี่ยน 78 คน นักท่องเที่ยวไทย 3 คน  พนักงานสายการบิน 2 คน พบว่าในจำนวนนี้มี 6 คน มีอาการไอและมีน้ำมูก ขณะนี้ได้ทำการส่งตัวไปยังโรงพยาบาล เพื่อตรวจตามขั้นตอนแพทย์ต่อไป และอีกจำนวน 77 คน ได้ส่งตัวไปเฝ้าสังเกตอาการ 14 วัน ที่ห้องรับรองฐานทับเรือสัตหีบแล้วปลัดกระทรวงสาธารณสุข ขอให้ประชาชนหลีกเลี่ยง การไปยังสถานที่ที่มีผู้คนหนาแน่น อาทิ สถานบันเทิง สนามมวย และร้านอาหาร ซึ่งกระทรวงฯจะรณรงค์ให้เพิ่มความถี่ในการทำความสะอาดสถานที่ดังกล่าว รวมถึงขอให้หน่วยงานราชการหลีกเลี่ยงการไปศึกษาดูงานในต่างประเทศด้วย รวมทั้งสั่งการให้กรมควบคุมโรคจัดทำแบบแผนที่ที่พบผู้ป่วยทั้งในกรุงเทพฯ และต่างจังหวัด เพื่ออัพเดทติดตามสถานการณ์ดูกลุ่มผู้ที่มีความเสี่ยง ซึ่งจะทำให้เป็นไปตามนโยบายของนายกรัฐมนตรี รองนายกรัฐมนตรี และคณะกรรมการโรคติดต่อแห่งชาติ ในการบังคับใช้กฎหมาย โดยเฉพาะการปิดสถานที่ที่มีการแพร่เชื้อ เบื้องต้นในพื้นที่กรุงเทพฯ มีการปิดสถานบันเทิงไปแล้วกว่า 10 แห่ง เพื่อทำความสะอาด พร้อมกันนี้กรมอนามัยยังได้จัดทำโครงการบิ๊กคลีนนิ่ง โดยเน้นที่ขนส่งสาธารณะ พื้นที่สาธารณะที่มีการจัดกิจกรรม ห้างสรรพสินค้า ร้านอาหารและศาสนสถาน รวมถึงพื้นที่ที่มีผู้ป่วยเข้าไปสัมผัส โดยจะมีการสุ่มตรวจเป็นระยะ จนกว่าจะได้รับความมั่นใจและมีการอนุญาตให้เข้าใช้พื้นที่ด้านห้องปฎิบัติการตรวจโรคของประเทศไทย ที่ได้รับการรับรองจากกรมวิชาการแพทย์ ด้านนายแพทย์โอภาส การย์กวินพงศ์ อธิบดีกรมวิทยาศาสตร์การแพทย์ กล่าวเพิ่มเติมว่า ขณะนี้ มีจำนวนทั้งสิ้น 35 แห่ง และกำลังจะทยอยเพิ่มขึ้นอย่างน้อยจังหวัดละ 1 ห้องปฏิบัติการ เพื่อให้ครอบคลุมประชาชนทั้งประเทศ ส่วนในกรณีที่มีกระแสข่าวว่า มี 18 โรงพยาบาลที่ให้การตรวจโรคโควิด-19 โดยไม่เสียค่าใช้จ่ายนั้น ยืนยันว่ามีโรงพยาบาลทุกแห่งที่ผ่านการรับรองระบบมาตรฐานของกระทรวงสาธารณสุข ประชาชนที่เข้าข่ายสอบสวนที่กรมควบคุมโรคกำหนด ไม่ว่าผลจะเป็นบวกหรือลบ สามารถเข้าตรวจได้ฟรี